31988D0493
L 261/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 8 септември 1988 година
за изменение на Решение 87/309/ЕИО за разрешаване на поставянето на неизтриваеми предварително установени обозначения върху опаковки със семена на някои видове фуражни култури
(88/493/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), последно изменена с Директива 88/380/ЕИО (2), и по-специално член 10, параграф 1, буква а), последното изречение от нея,
като има предвид, че по принцип със семената от фуражните култури може да се търгува, само ако техните опаковки са снабдени с официални етикети съгласно разпоредбите от Директива 66/401/ЕИО;
като има предвид, че въпреки това може да бъде разрешено поставянето върху опаковката на изискуемата информация, която да не може да бъде заличена, и в зависимост от модела на етикета;
като има предвид, че Комисията вече допусна издаването на такова разрешение в Решение 87/309/ЕИО (3);
като има предвид, че с Решение 80/755/ЕИО на Комисията от 17 юли 1980 г. относно разрешаване на незаличимо отпечатване на предписаната информация върху опаковките на семена от зърнени култури (4), изменено с Решение 81/109/ЕИО (5), бе допуснато подобно разрешение по отношение на семената от зърнени култури; като се има предвид, че съгласно това решение изискуемата информация, която трябва да бъде отпечатвана или щампирана върху опаковките след взимането на пробите, е по-ограничена в сравнение със случаите при семената от фуражни растения;
като има предвид, че в процеса на прилагане на Решение 87/309/ЕИО се оказа належащо това решение да бъде изменено, за да бъдат разпоредбите във връзка с изискуемата информация, която трябва да бъде отпечатвана или щампирана върху опаковките при взимането на пробите, идентични на мерките, предвидени в Решение 80/755/ЕИО по отношение семената от зърнени култури;
като има предвид, че мерките, предвидени в настоящото решение, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩОТО РЕШЕНИЕ:
Член 1
В член 1, параграф 2, буква в) от Решение 87/309/ЕИО думите „в приложение IV, част А, буква а), точки 3, 3а и 6“ се заместват с думите „в приложение IV, част А, точка I, буква а), точки 3 и 3а“.
Член 2
Адресати на настоящото решение са държавите-членки.
Съставено в Брюксел на 8 септември 1988 година.